‘दूध सस्ता बोतलबंद पानी महंगा बिकने पर किसान सभा ने हिमाचल प्रदेश के दुग्ध उत्पादको को संगठित कर हक की लड़ाई के लिए सफर आरभ कर दिया है। किसान सभा नेताओ ने रामपुर में पत्रकार वार्ता के दौरान बताया हालात महाराष्ट्र से लेकर पूरे उत्तर भारत में दुग्ध उत्पादकों के प्रतिकूल हो गए है। उन्होंने कहा हिमाचल किसान सभा रामपुर आस पास के 6 खंड के हजारों दुग्ध उत्पादकों के साथ 16 जुलाई, को दत्तनगर स्थित मिल्कफेड के दुग्ध संयंत्र पर अपनी मांगों को लेकर धरना देगी। उन्होंने कहा किसान जो पशु पालन से जुड़े है और अपनी छोटी-छोटी वितीय जरूरतों को पूरा करने के लिए थोडा बहुत दूध बेचते है, उन्हें दूध की कीमत 17 रुपये से 19 रुपये प्रति लीटर मिल रहा है। इतना ही नहीं कई बार तो दूध में कम वसा (फैट) होने के नाम पर दरे और भी कम हो जाता है। दूध सप्लाई करने वाले महीने में कई बार ‘दूध खराब होने’ का बहाना बना कर दूध के पैसे ही काट लेते है।उन का कहना हैकि जब देश में पानी की बोतल भी 20 रुपये से कम पर नही बिकती, तो दूध कैसे इस से कम में सरकार बिकवा रही है। रामपुर में दौरान हिमाचल किसान सभा के बिहारी सेवगी ने बताई। उन्होंने कहा कि पुरे देश में पशु पालन व् दूध के कारोबार से जुड़े किसान, अपने व्यवसाय (डेयरी उद्योग) को बचाने के लिए संघर्ष कर रहे है। पिछले लगभग 4 वर्षो से डेयरी किसानो को कम दाम की इस समस्या से जूझना पड़ रहा है। उन्होंने ये भी कहा कि ये एक सोची समझी साजिश के तहत हो रहा है।